cyanic-selkie/wikianc huggingface dataset:
Spoločenstvo (ekológia)
Spoločenstvo alebo cenóza je skupina druhov, ktoré sa vyskytujú spoločne v určitom priestore a čase, a medzi ktorými existujú aspoň čiastočne vzájomné vzťahy. Časť o potrebe prítomnosti vzájomných vzťahov niektoré zdroje v definícii neuvádzajú, potom možno spoločenstvo inými slovami definovať jednoducho ako súbor rôznych populácií. V širšom zmysle sa za spoločenstvo považuje aj skupina jedincov len jedného druhu, t.j. monocenóza (porovnaj nižšie).
Spoločenstvo môže byť (najčastejšie) biocenóza resp. jej podmnožina (napr. fytocenóza), ale termín cenóza sa môže vzťahovať napríklad aj na väčšie skupiny druhov (napr. druhy nejakej krajiny) alebo na veľmi malé skupiny (napr. druhy nejakého mikrohabitatu).
Spoločenstvo a abiotické prostredie tvoria spolu ekosystém.
Spoločenstvo je súbor populácií organizmov žijúcich v určitom čase a priestore, prepojených rôznymi medzidruhovými vzťahmi. Spoločenstvá tvoria baktérie, huby, rastliny a živočíchy.
Delenia
Delenie 1 (podľa veľkých taxónov organizmov):
Delenie 2 (podľa menších taxónov organizmov) :
Delenie 3 (podľa priestorového rozšírenia):
Delenie 4 (podľa prírodnosti) :
Delenie 5:
Barbery (Oise)
Barbery je francúzska obec, ktorá sa nachádza v departemente Oise, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Veľký požiar Londýna
Veľký požiar Londýna je názov pre požiar, ktorý vznikol v nedeľu 2. septembra 1666 o jednej hodine po polnoci v pekárni na ulici Pudding Lane v južnej časti Londýna.
Priebeh
Požiar podporovaný východným vetrom sa začal šíriť Londýnom a počiatočné snahy zabrániť jeho šíreniu zbúraním pásu domov ako požiarnej zábrany boli neorganizované. V utorok vietor začal poľavovať a v stredu požiar začal slabnúť. Vo štvrtok doobeda už bol skoro pod kontrolou, ale podvečer plamene znova vyšľahli pri Temple. Niektoré domy boli odstrelené, a tým sa oheň dostal pod kontrolu.
Požiar zničil asi 60% celého City of London, vrátane pôvodnej Katedrály svätého Pavla, 87 kostolov, 44 sídiel cechov a budovu Royal Exchange. Podľa záznamov, straty na ľudských životoch boli prekvapivo malé, predpokladá sa, že ich bolo maximálne 16 ale v tej dobe žilo v Londýne veľa žobrákov a chudobných, ktorí neboli oficiálne obyvateľmi mesta.
Obnova
Počas niekoľkých dní boli architektmi Christopherom Wrenom, Johnom Evelynom a Robertom Hookom kráľovi predložené plány na obnovu mesta. Wren navrhoval vybudovať hlavné triedy v smere sever-juh a východ-západ, postaviť kostoly na izolovaných, významných miestach, sústrediť verejný život na novo postavené námestia, sústrediť najvýznamnejšie sídla cechov do jednej skupiny budov pripojených k Guildhall a postaviť krásne nábrežie na brehu rieky od Blackfriars až po Tower of London. Wren chcel vybudovať nový systém ulíc s odstupňovanou šírkou – 30, 60 a 90 stôp. Evelynove plány sa líšili od Wrenových tým, že navrhol spojiť ulicu St Dunstan's Street na východe až po Katedrálu svätého Pavla a tým, že nenavrhoval vybudovanie nábrežia. Obidva plány neboli využité a prestavba zachovala pôvodný systém ulíc, väčšina ktorého sa dochovala až do dnešnej doby.
Assen
Assen je hlavné mesto provincie Drenthe v Holandsku. Na celkovej rozlohe 83,48 km² tu k 1. januáru 2010 žilo 66 874 obyvateľov. Obec získala mestské práva v roku 1809 a v súčasnosti je najrýchlejšie rastúcim mestom na severe Holandska.
Sulfid vápenatý
Sulfid vápenatý je anorganická zlúčenina so vzorcom CaS. Táto biela látka kryštalizuje v kockovej sústave, podobne ako chlorid sodný. Sulfid vápenatý bol študovaný ako súčasť procesu recyklácie sadry vznikajúci pri odsírovaní dymových plynov. Ako mnoho iných solí obsahujúcich sulfidové ióny, má sulfid vápenatý typický sulfanový zápach (ako skazené vajcia), pretože sa malé množstvá tohto plynu uvoľňujú hydrolýzou soli.
Výroba
Sulfid vápenatý sa vyrába karbotermickou redukciou síranu vápenatého, kedy prebieha konverzia uhlíka, zvyčajne drevného uhlia, na oxid uhličitý:
CaSO4 + 2 C → CaS + 2 CO2
Reakcia môže ďalej pokračovať:
3 CaSO4 + CaS → 4 CaO + 4 SO2
Reaktivita a použitie
Sulfid vápenatý sa rozkladá pri kontakte s vodou, vrátane vlhkého vzduchu, a poskytuje zmes Ca(SH)2, Ca(OH)2, a Ca(SH)(OH).
CaS + H2O → Ca(SH)(OH)
Ca(SH)(OH) + H2O → Ca(OH)2 + H2S
Vápenné mlieko, Ca(OH)2, reaguje s elementárnou sírou na vápennú síru, ktorá sa používala ako insekticíd. Aktívnou zložkou je pravdepodobne polysulfid vápenatý, nie CaS
Výskyt v prírode
Minerálnou formou CaS je nerast oldhamit. Je vzácnou zložkou niektorých meteoritov a má vedecký význam pre výskum slnečných hmlovín. Sulfid vápenatý vzniká tiež pri horení uhoľných slojov.
Mount Whitney
Mount Whitney je najvyšší vrchol v kontinentálnych Spojených štátoch. Nachádza sa v štáte Kalifornia na území Národného parku Sequoia v chránenom území Inyo National Forest. Pod vrcholom v údolí Owens Valley leží obec Lone Pine.
Je obľúbeným miestom horolezcov, pretože dlhé stúpanie z Whitney Portal nie je technicky náročné. Stúpanie sa realizuje v dvoj až trojdňovom intervale s prenocovaním na Outpost Camp a Trail Camp. Hora bola pomenovaná po J. Whitneym (1819-1896), geológovi z Kalifornie. Ako prvý na vrchol vyliezol v roku 1873, miestni obyvatelia Charles Begole, AH Johnson a John Lucas, ktorí žili ako rybári v Lone Pine.
Karel Bříza
Karel Bříza (* 14. október 1926, Krucemburk – † 9. december 2001, Praha) bol rímskokatolícky kňaz, rehoľník – redemptorista, hudobný skladateľ, organista a organár (jeho prvý organ je v kostole sv. Martina v pražských Řepach).
Mladosť
Narodil sa v Krucemburku na Vysočine v roku 1926. V mladosti vstúpil do kongregácie redemptoristov a študoval v rádovom juvenáte, ktorý sídlil na zámku v juhočeskej vsi Libějovice. Kongregácia ale bola po roku 1948 v nepriaznivom postavení, ako ostatne všetky rehoľné rády v ČSR. Všetko vyvrcholilo zabratím kláštorov (akcia K) v roku 1950 a internácie rehoľných osôb, ktorej neušiel ani Karel Bříza. Bol internovaný na Hore Matky Božej pri Králíkoch a potom krátko v Hájku pri Prahe.
Kňazom
V tej dobe bol povolaný (tak ako mnoho mladých klerikov) na vojnu – na Slovensko k útvarom PTP. Počas vojenskej služby sa stala zásadná udalosť jeho života. Dňa 15. septembra 1951 prijal tajne kňazskú vysviacku (v čase mimoriadnej dovolenky, spolu s ním bol tajne svätený ďalší redemptorista – P. Břetislav Vaněk CSsR). Z vojny bol prepustený v roku 1953.
Karel Bříza začal študovať v Brne kompozíciu u prof. Josefa Blatného a v mestečku Oslavany viedol detský zbor. Keďže predstaviteľom vtedajšieho režimu sa to nepáčilo, dali mu na výber, či sa zriekne zboru, alebo pôjde do väzenia. P. Karel zvolil prvú možnosť a vrátil sa do Krucemburku, kde potom pracoval v lese ako robotník. Okrem práce v lese sa tiež venoval opravám organov v širokom okolí.
Návrat na Svätú Horu
V čase politického uvoľnenia rokov 19681969 vznikla na Svätej Hore pod ochrannými krídlami P. Olšar poloilegálna redemptoristická komunita, pretože redemptoristickí kňazi prichádzali na Svätú Horu čoby kapláni. V tom čase sem prišiel aj Karel Bříza.
Keďže nemal štátny súhlas na výkon kňazskej služby, fungoval pri svätohorskej bazilike ako organista a kňazskú funkciu vykonával súkromným spôsobom. Viedol tu dva spevácke zbory, s ktorými pravidelne sprevádzal bohoslužby. Členom zboru tiež poskytoval duchovné vedenie, tajne ich spovedal a podobne.
V roku 1969 cez 1. adventnú nedeľu bola do liturgie prvýkrát po stáročiach latinčiny zavedená čeština. Kňaz Karel Bříza komponoval hojne hudbu s českými textami. V tejto dobe tiež vzniklo dodnes často používané tzv. "Břízové ordinárium" (kancionál č. 503, Omšové spevy str. 530), čiže notácia základných liturgických textov (Kyrie, Gloria, Krédo, Sanctus a Agnus Dei). Taktiež napísal mnoho „proprií“, čiže zhudobnených textov k bohoslužbe slova v svätej omši.
So štátnym súhlasom
Po obdržaní štátneho súhlasu na výkon kňazskej služby musel P. Bříza v roku 1971 zo Svätej Hory odísť. Bol nejakú dobu kaplánom v Kladne a potom duchovným správcom niekoľkých farností na Rakovnicku. V tom čase sa tiež venoval opravám organových nástrojov.
Po roku 1989
V roku 1991 sa mohol vrátiť na Svätú Horu. Fungoval ako regenschori aj ako kňaz, aj keď jeho zdravotný stav sa neustále zhoršoval. Trápili ho okrem iného aj vredy predkolenia. Spočiatku sa o neho starali rehoľníčky Vincentky. Keď zo Svätej Hory odišli, odobral sa P. Bříza do kňazského domova v Starej Boleslavi.
Limay (obec)
Limay je francúzska obec, ktorá sa nachádza v departemente Yvelines, v regióne Île-de-France.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Biosféra
Biosféra alebo živý obal Zeme, presnejšie geobiosféra, je oblasť Zeme obývaná živými organizmami. Pozostáva z hornej časti pevnej zemskej kôry (litosféry), pôdy (pedosféry), vodného obalu (hydrosféry) a dolnej vrstvy ovzdušia (atmosféry). V staršom zmysle bola biosféra aj označenie pre súhrn všetkých organizmov na Zemi. Možno teda povedať, že biosféru tvoria všetky ekosystémy Zeme.
Členenie biosféry
Existuje niekoľko členení biosféry. Najčastejšie sú za jej hlavné zložky považované:
Najširšie priestorové a funkčné celky biosféry sú biocykly. Rozlišujeme štyri hlavné biocykly a to
Biosféra sa ďalej môže členiť na ekosystémy. Samotná biosféra môže byť tiež považovaná za jediný ekosystém. Rastliny vytvárajú spoločenstvo rastlín, ktoré sa nazýva fytocenóza. Spoločenstvo živočíchov je zoocenóza. Súbor rastlín a živočíchov, v ktorom platia vlastné pravidlá vzájomného spolužitia sa nazýva biocenóza. Ekosystém je vlastne základnou funkčnou jednotkou biocenózy.
Obývateľnosť
Existencia rozmanitej biosféry na Zemi nie je samozrejmá, ale závislá od množstva podporných podmienok. NASA definovala základné kritériá obývateľnosti ako: „väčšie oblasti s tekutou vodou, podmienky umožňujúce vytvorenie komplexných organických molekúl a energetický zdroj pre udržanie metabolizmu“. Z toho vyplýva, že obežná dráha planéty okolo centrálnej hviezdy musí mať správnu vzdialenosť a kvôli udržateľnosti života aj približne kruhový tvar, aby voda nezamrzla alebo sa nevyparila. Táto podmienka býva nazývaná Goldilockov princíp alebo obývateľná zóna.
Takisto je potrebné, aby planéta mala určitú veľkosť, aby bola schopná udržať život podobný nášmu. Nízka gravitácia malých planét totiž neumožňuje udržanie atmosféry. Molekuly dosahujú únikovú rýchlosť a unikajú do vesmíru, k čomu im dopomáha aj slnečný vietor a kolízie. V prípade planét s tenkou atmosférou nie je dostatok hmoty na základnú biochémiu a majú slabú tepelnú izoláciu, zle vedú teplo cez svoj povrch (napríklad Mars je oveľa chladnejší ako Zem a teplotné výkyvy medzi dňom a nocou dosahujú až 80°C), poskytujú slabú ochranu proti meteoroidom a radiácii. V prípade nízkeho atmosferického tlaku nemôže voda existovať v tekutom stave - teplotný rozsah, v ktorom je tekutá, je menší pri nízkom tlaku. Menšie planéty majú tiež vyšší pomer povrchu k objemu a preto majú tendenciu viac vyžarovať a strácať energiu; stávajú sa geologicky mŕtvymi, pričom povrch nie je pomocou vulkánov, zemetrasení a tektonickej aktivity zásobovaný život udržujúcimi materiálmi ani regulátormi teploty, ako sú skleníkové plyny na Zemi (napríklad CO2). Štúdia z Harward-Smithovho centra pre astrofyziku tvrdí, že veľkosť Zeme pravdepodobne leží na spodnej hranici obývateľnosti. Ak by bola menšia, platňová tektonika by nemohla existovať. Hoci Venuša má 85% hmoty Zeme, žiadnu platňovú tektoniku sa nepodarilo objaviť. Planéty väčšie ako Zem majú naopak už príliš silnú gravitáciu, ktorá má negatívny vplyv na ich obývateľnosť – vyšší tlak zmení vlastnosti atmosféry aj tektonického charakteru planéty.
Existencia biosféry je možná vďaka atmosfére Zeme, ktorá obsahuje dôležité látky pre život a zároveň udržiava vodu na planéte v kvapalnom skupenstve. Z tohto dôvodu a tiež kvôli neustálym výmenám látok a energie s oceánmi je atmosféra nevyhnutná aj pre existenciu striktne morských organizmov. Atmosféra zároveň plní ochrannú funkciu pred kozmickým žiarením a dopadmi menších meteoritov na zemský povrch. Ďalším nevyhnutným predpokladom pre existenciu biosféry sú kolobehy rôznych látok, z ktorých najznámejší je kolobeh vody.
Referencie
אקולוגיה
TA 3 (1991 – 1992)
TA 3 bol tretí program Slovenskej televízie vysielajúci od 6. júna 1991 do 1. júla 1992. Vysielanie bolo prevažne tvorené preberaním vysielania zahraničných spravodajských TV staníc. Stanica nahradila na území Slovenska na treťom okruhu predchádzajúcu federálnu stanicu podobného zamerania OK 3. Jeho programovanie spočívalo predovšetkým v retransmisii zahraničných spravodajských kanálov a alternatívnych programov.
Karol z Valois
Život
thumb|left|upright|Erb rodu Valois Narodil sa ako štvrtý syn francúzskeho kráľa Filipa III. a Izabely Aragónskej.
Ako človek priemernej inteligencie, ale nadpriemernej ctižiadostivosti a značnej chamtivosti, zbieral Karol z Valois – mladší syn bez zdedených domén – kniežatstvá. Syn, brat, švagor, zať kráľov a kráľovien (Francúzska, Navarry, Anglicka a Neapolska) a – po svojej smrti – otec nasledujúceho francúzskeho kráľa a svokor nemeckého cisára. Jeho celoživotným cieľom bolo získať kráľovskú korunu, čo sa mu však nikdy nepodarilo. V roku 1284 ho pápež – ako syna Izabely Aragónskej – uznal za kráľa Aragónska, vazala Svätej stolice a protikráľa Petra III., ktorý od Sicílských nešpor (1282) bol nepriateľom Ríma. Aby podporil svoj nárok na sicílske kráľovstvo, oženil sa s dcérou neapolského kráľa Margarétou z Anjou. Karol dúfal, že aragónska výprava (12841285), ktorú podnikol jeho otec, mu prinesie jeho titulárne kráľovstvo. V roku 1285 sa nechal korunovať kardinálskym klobúkom, čo mu prinieslo posmešnú prezývku „kráľ klobúka“. Neskôr sa musel titulu vzdať.
Preukázal sa ako schopný vojvodca a úspešne viedol ťaženie vo Flámsku (1297).
Karol sníval o cisárskej korune a v roku 1301 sa oženil s Katarínou z Courtenay, titulárnou cisárovnou konštantínopolskou, vnučkou a dedičkou posledného latinského cisára, Balduina II. S tajným súhlasom pápeža sa zúčastnil ťaženia Karola II. Neapolského o dobytie Sicílie. Bol menovaný za pápežovho vikára v Taliansku a stratil sa v bludisku talianskej politiky. Kompromitoval sa masakrom vo Florencii a finančným vydieraním, dobyl Sicíliu, kde si upevnil svoju povesť rabovača a vrátil sa – ako človek so zlou povesťou – 1301/1302 nazad do Francúzska.
Keď v roku 1308 zomrel rímskonemecký kráľ Albrecht I., Karolove ambície získať kráľovskú korunu opäť ožili. Jeho kandidatúra však neuspela, zvolený bol Henrich VII. Luxemburský
Predčasná smrť Ľudovíta X. v roku 1316 mu dala nádej, že ako možný francúzsky regent bude v krajine zohrávať významnú úlohu. Nevedel však zabrániť svojmu synovcovi, budúcemu Filipovi V., v prevzatí vlády. Po smrti Filipa V. (1324) už na neho nikto nemyslel. Predsa však v tomto roku úspešne viedol vojsko nového kráľa Karola IV. v Akvitánsku (Guyenne).
Rodina
Karol sa trikrát oženil a so svojimi manželkami mal 14 detí.
Jeho prvou manželkou bola Margaréta z Anjou (* c. 1273 – † 31. december 1299), dcéra neapolského kráľa Karola II. Svadba sa konala 16. augusta 1290 v Corbeil. Mali spolu 6 detí:
S druhou manželkou Katarínou z Courtenay (* 1274 – † 3. január 1308), titulárnou konštantínopolskou cisárovnou, dcérou Filipa z Courtenay (Latinské cisárstvo) sa oženil 8. februára 1301 v Saint-Cloud. Mali spolu 4 deti:
Jeho treťou manželkou sa v júni 1308 v Poitiers stala Matilda de Châtillon (* 1293 – † 1358), dcéra Guya III. de Châtillon, grófa zo Saint-Pol. Ich deti:
Poznámky
<references group="pozn."/>
Bromios
Bromios (Bromios) môže byť:
Landshut
Landshut je mesto v Bavorsku, v juhovýchodnej časti  Nemecka na rieke Isar a je správne centrum regiónu Dolného Bavorska. Mesto leží pri diaľnici A 92.
Poloha
Landshut leží v centre Dolného Bavorska a je súčasťou alpského podhoria. Rieka Isar vedie centrom mesta. Landshut sa nachádza približne 72 kilometrov severovýchodne od Mníchova.
Klíma
Kontinentálne podnebie sa vyznačuje vysokou vlhkosťou a priemernou ročnou teplotou 8,5 ° C. Najchladnejší mesiac je január s priemernou teplotou -1,0 ° C a najteplejší mesiac je august, kde je udávaná priemerná teplota 18,1 ° C. Bohaté zrážky sú nad priemerom celého  Bavorska.
GNK Dinamo Záhreb
Građanski nogometni klub Dinamo Zagreb, (GNK Dinamo Záhreb) je chorvátsky futbalový klub, ktorý hrá prvú najvyššiu chorvátsku súťaž. Bol založený v roku 1945. Sídli v meste Záhreb. Domáce zápasy hráva na štadióne Stadion Maksimir. Je držiteľom 11 ligových titulov a 10 ligových pohároch, čo je najviac v histórii Prva HNL.
Limetz-Villez
Limetz-Villez je francúzska obec, ktorá sa nachádza v departemente Yvelines, v regióne Île-de-France.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Bargny
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Baron (Oise)
Baron je francúzska obec, ktorá sa nachádza v departemente Oise, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Karna
Karna alebo Rádhéja je jedna z postáv, bojovník, v epickom staroindickom epose Mahábhárata. Spolu so Šakunim sa stal najlepším priateľom Durjódhanu.
Život
Karna sa narodil Kuntí, manželke Pándua, ktorá ho splodila s bohom slnka Súrjom. Bol prvorodeným no nechceným synom, a podľa védskeho práva sa stal najstarším z Pánduovcov. Nikdy však s nimi neuzavrel priateľstvo a nenávidel tak Ardžunu, ako aj Bhímu. Počas jeho života ho ešte pred bitkou na Kurukšétre obidvaja porazili.
Prvé stretnutie Karny s Ardžunou bolo na prehliadke bojového umenia. Po ukážke Ardžunovej sily sa chcel tiež zúčastniť a Ardžunu prekonať a potom vyzvať k súboji, no zabránila mu v tom žiadosť Draupadí a tichá modlitba ich spoločnej matky Kuntí.
Sľuby
Karna sa narodil v žiariacom brnení - dar boha Súrju. V tomto brnení bol takmer neporaziteľný, no prišiel oň vďaka sľubu. Bol ochotný dať brahmánom čokoľvek si budú želať, o čom sa dozvedel aj boh Indra, Ardžunov otec, a prišiel v prestrojení za Karnou požiadať ho o brnenie. Karna bol však varovaný v spánku svojim otcom, bohom Súrjom, a ten mu poradil, aby brnenie vymenil za neomylnú zbraň Šakti.
Druhý sľub dal Kuntí, svojej matke, že nezabije nikoho z Pánduovcov okrem Ardžuny. Vďaka tomuto sľubu prežili bitku na Kurušétre Judhišthira a Nakula.
Prekliatie
Počas života bol Karna dvakrát prekliaty. Kliatba mu sľúbila, že si nebude môcť spomenúť mantry na vyvolanie magických zbraní práve vtedy, keď ich bude najviac potrebovať. Druhá kliatba spôsobila, že sa koleso jeho kočiara zaseklo do zeme takou silou, že by ním nepohlo ani tisíc slonov.
Bitka na Kurušétre
Karna sa zapojil do bojov až potom, čo padol Bhíšma. Dôvodom bolo odmietnutie boja pod Bhíšmom ako veliteľom, ktorý ho verejne urážal a pochyboval o jeho schopnostiach. S čerstvými silami okamžite vytvoril vo vojsku Pánduovcov spúšť. Pod Drónovým vedením spolu s ostatnými bojovníkmi nečestne zabil Ardžunovho syna Abhimanju.
Karnova smrť
Ardžuna zabil Karnu v čestnom boji, keď počas tvrdého a vyrovnaného súboja sa naplnili obidve Karnove kliatby. Šípom v tvare polmesiaca zrazil Ardžuna Karnovi hlavu.
Prvotná okupácia
Prvotná okupácia alebo okupácia (lat.) je prisvojenie si štátneho územia nepodliehajúceho moci žiadneho iného štátu a faktický dlhodobý výkon suverénnej moci nad ním. V minulosti námorné mocnosti takto rozširovali svoje zámorské územia.
Močenie
náhľad|Močiaci [[muž do pisoára]] Močenie alebo urinácia alebo mikcia je proces zbavovania sa moču z močového mechúra cez močovú trubicu von z tela. Proces močenia je obvykle ovládaný vôľou. Ak človek stráca nad močením kontrolu, označuje sa tento problém ako močová inkontinencia.
Moč sa tvorí zložitým procesom filtrácie a spätnej resorpcie v obličkových nefrónoch. Množstvo moču vylúčeného za 24 hodín je približne 15002000 ml v závislosti od príjmu tekutín. Množstvo moču vylúčeného za určitý časový úsek sa nazýva diuréza. Dospelý človek vylučuje moč 46 krát za 24 hodín.
M4 (puška)
M4 je americká útočná puška zo série zbraní AR-15. Je skrátenou (odlišuje sa teleskopickou pažbou a kratším predpažbím) a odľahčenou verziou útočnej pušky M16A2, s ktorou sa zhoduje v 80 % súčiastok.
Je známa medzi puškami aj samopalmi a bola považovaná za jednu s najsilnejších zbraní v rokoch 1997-2011.
HC 46 Bardejov
Česko-Slovensko
2. Slovenská národná hokejová liga (skupina východ) – 10.ročníkov
Slovensko
1. hokejová liga SR – 8.ročníkov
2. hokejová liga (Slovensko) (skupina východ) – '''14. ročníkov'''
Spoločnosť
Spoločnosť môže byť:
In
In môže byť:
Eva Sládeková
Eva Sládeková (* 17. december 1981, Trenčín) je slovenská bedmintonistka, reprezentovala Slovensko na letných olympijských hrách 2008 v Pekingu. Jej trénerom je Michal Matejka a je členkou klubu M-Šport Trenčín.
Peking 2008
V prvom kole mala voľno. V druhom kole, 10. augusta nastúpila proti Čchen Wang a prehrala s ňou 0:2 na sety (7:21, 8:21).
Viper Recordings
Viper Recordings je anglické drum and bassové hudobné vydavateľstvo, ktoré v roku 2003 v Liverpoole založili Futurebound a Jaquan. V súčasnosti pod vydavateľstvo patria interpreti ako Matrix & Futurebound, ShockOne, Metrik, DC Breaks, Camo & Krooked, Furlonge (ktorého skladba „Drifter“ dosiahla 56. miesto v UK Singles Chart predtým, ako bola použitá na B-strane singla „Tear You Down“ od Brookes Brothers) a nedávno aj Brookes Brothers, ktorých skladba „Carry Me On“ debutovala dňa 11. augusta 2013 na 71. mieste v UK Singles Chart a neskôr bola propagovaná DJom Zane Lowe ako Hottest Record in the World.
Baugy (Oise)
Baugy je francúzska obec, ktorá sa nachádza v departemente Oise, v regióne Pikardia.
Poloha
Obec má rozlohu. Najvyšší bod je položený a najnižší bod
Cestovateľ
Cestovateľ môže byť:
Ľuboš Križko
Ľuboš Križko (* 9. august 1979, Trenčín) je slovenský plavec, ktorý reprezentoval Slovensko na olympiáde v Pekingu 2008. Je členom klubu Dukla Banská Bystrica a jeho trénerom je Jiří Walter. Zúčastnil sa aj letných olympijských hier 2004, kde skončil v disciplíne 100 m znak na 27. mieste.
Stelárna astronómia
Stelárna astronómia (iné názvy: hviezdna astronómia, hvezdárstvo) je odvetvie astronómie,  ktoré  sa  zaoberá  stavbou, pohybom a  vývojom  hviezdnych sústav. Podľa výskumných  metód  sa  delí  na stelárnu štatistiku, stelárnu kinematiku a stelárnu dynamiku;  podľa  predmetu výskum sa delí na galaktickú  astronómiu  a mimogalaktickú astronómiu.
Druhá vláda Zdeňka Fierlingera
Druhá vláda Zdeňka Fierlingera, nazývaná aj vláda Národného frontu, existovala od 6. novembra 1945 do 2. júla 1946.
Lommoye
Lommoye je francúzska obec, ktorá sa nachádza v departemente Yvelines, v regióne Île-de-France.
Obyvateľstvo
Nasledujúci graf zobrazuje vývoj počtu obyvateľov v obci.
Veľký Javorník (vrch v Javorníkoch)
Veľký Javorník je najvyšším vrchom Javorníkov. Leží v blízkosti slovensko-českej hranice, približne severozápadne od Bytče. Na severovýchodnom svahu sa rozkladá rovnomenná prírodná rezervácia.
Poloha
Nachádza sa na západnom okraji centrálnej časti pohoria, v geomorfologickom podcelku Vysoké Javorníky a geomorfologickej časti Javornícka hornatina. Vrch leží na rozhraní Žilinského a Trenčianskeho kraja a na jeho vrchole sa stretávajú hranice okresov Čadca, Bytča a Považská Bystrica. Vrch zasahuje na katastrálne územia obcí Makov, Štiavnik a Papradno. Horský chrbát vedie slovenským územím západno-severovýchodným smerom a tvorí rozvodnicu Váhu a Moravy, preto aj vodné toky zo severných svahov odtekajú na Moravu. Západne na hrebeni leží Stratenec, východne sa nachádza Hričovec.
Opis
Vrch je súčasťou horského chrbta, ktorý sa tiahne približne v západno-severovýchodnom smere. Nekopíruje však štátnu hranicu, tá vedie zhruba pol kilometra západnejšie. Hrebeň vrátane vrcholu Veľkého Javorníka je prevažne lúčnatý a umožňuje tak výhľady. Vrchom prechádza hranica rozvodia Váhu a Moravy; južnú časť odvodňujú prítoky Štiavnika a Papradnianky, ktoré smerujú priamo do Váhu, severné svahy odvodňuje Podťatý potok, smerujúci do Vsetínskej Bečvy, ľavostrannej zdrojnice Bečvy, ústiacej do Moravy. Vrch leží v CHKO Kysuce a jeho východná časť patrí do rovnomennej prírodnej rezervácie.
Výhľady
Vďaka nadmorskej výške a odlesneným plochám ponúka vrcholová časť ďaleké výhľady na okolité vrchy a susedné pohoria, no jedinečný je pohľad na Moravsko-sliezske Beskydy či Malú Fatru. Pri vhodných podmienkach je možné zhliadnuť vzdialené vrcholy Hrubého Jeseníka, Sliezskych Beskýd či Strážovských vrchov.
Turistika
Veľký Javorník a jeho okolie patrí medzi obľúbené turistické ciele. Je tu niekoľko chát a útulní a neďaleko sa nachádza rekreačné stredisko Kasárne.
Prístup
Na Veľký Javorník vedie viacero turistických chodníkov:
Škoda 606
Škoda 606 bol česko-slovenský úžitkový automobil, ktorý v rokoch 1930 až 1940 vyrábal závod Škoda.
Veľká časť zo 769 vyrobených kusov bolo v prevedení valník, no časť produkcie tvorili aj autobusy (označené DN a DND) a niekoľko špeciálnych vozidiel s inou nadstavbou. Škoda strednej tonáže bola poháňaná vodou chladeným vznetovým šesťvalcom OHV so zdvihovým objemom, ktorý dosahoval maximálny výkon 74, neskôr 77 kW (105 koní). Automobil dosahoval maximálnu rýchlosť okolo /h.
Bazancourt (Oise)
Bazancourt je francúzska obec, ktorá sa nachádza v departemente Oise, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ján Burjan
Ján Burjan (* 2. december 1886, Ružomberok – † 11. apríl 1945, Bratislava ) bol slovenský architekt a politik šľachtického pôvodu, poslanec Revolučného národného zhromaždenia od 27. februára 1919 do 18. marca 1920.
Narodil sa 2. decembra 1886 lekárovi Jozefovi Burjanovi a jeho manželke Amálii rod. Blahovej.
Zoznam vrcholov v Oravských Beskydách
right|thumb|Babia hora right|thumb|Malá Babia hora right|thumb|Pilsko
Longnes (Yvelines)
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Antropofóbia
Antropofóbia je iracionálny strach z ľudí alebo ľudskej spoločnosti (spoločnosti ako celku resp. spoločnosti ako sprievodu). MKCH-10 antropofóbiu klasifikuje ako sociálnu fóbiu.
Veľmi rozšírená je v Japonsku. Napríklad v 80. rokoch malo v Tokiu antropofóbiu 11 % všetkých pacientov s menej závažnými psychickými ochoreniami.
Bazicourt
Bazicourt je francúzska obec, ktorá sa nachádza v departemente Oise, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Vasilij Maximovič Maximov
Vasilij Maximovič Maximov (* 17. január 1844, Lopino – † 1. december 1911, Sankt Peterburg) bol ruský realistický maliar, člen umeleckého združenia peredvižnici.
Život a dielo
Vasilij Maximovič Maximov, ktorého najviac preslávili žánrové scény, sa narodil 17. januára (29. januára podľa starého kalendára) v dedine Lopino neďaleko Sankt Peterburgu v rodine roľníka. Už v mladosti sa uňho prejavil umelecký talent, preto sa v roku 1855 začal učiť v dielni maliarov ikon v Petrohrade.
V roku 1863 začal študovať na petrohradskej Akadémii výtvarných umení, o rok nato sa stal členom umeleckého krúžku združeného okolo P. A. Krestonosceva. V tomto období namaľoval svoj prvý obraz Choré dieťa (1864), za ktorý dostal zlatú medailu Akadémie.
Ovplyvnený zážitkami z detstva už od akademických čias túžil vo svojich obrazoch zachytávať život v rodnej krajine:
V lete toho istého roku sa vydal na poznávaciu cestu po kraji okolo rieky Volga, z ktorej si priniesol množstvo poznatkov o živote jednoduchých ľudí a ktoré naplno zužitkoval vo svojej neskoršej tvorbe. Úplne sa začal venovať dielam s tematikou života prostého vidieckeho ľudu; P. M. Tretiakovovi v jednom z listov napísal, že „... navždy prešiel k dedinskému životu“. Dôkazom toho je lyrikou predchnuté dielo Babičkine rozprávky (1867), ktoré takmer vzápätí po dohotovení a vystavení kúpil Tretiakov pre svoju galériu.
Dojímavú scénu rozvinul na plátne Chorý muž (1881). V tomto období Maximov vytvoril celú kolekciu obrazov, venovaných životu bedárov: Chudobná večera (1879), Aukcia za nedoplatky (1880), Slepý hospodár (1884) a ďalšie. Častým výrazovým prostriedkom Maximovových diel s dedinskou tematikou je zobrazenie interiéru izieb v jednoduchých drevených domcoch.
Významný prelom v umeleckej kariére V. M. Maximova priniesol rok 1872, kedy sa v novembri toho roku stal plnoprávnym členom umeleckého združenia peredvižnici.
Z rámca jemu vlastných námetov vybočuje obraz Všetko v minulosti z roku 1889. Z diela s jednoduchým námetom dýcha nostalgia za uplynulými časmi. Šľachtic bol nútený presťahovať sa z honosného vidieckeho sídla do drevenej chalupy a teraz na jej priedomí v kresle spomína na zašlé časy. Monotónne plynúci čas symbolizuje postava sediacej starej ženy, ktorá si pletením svetra kráti nudný každodenný život. Obraz sa stretol s mimoriadne pozitívnym ohlasom.
V. M. Maximov venoval celé svoje dielo ľudu; jeho ústredným motívom sa stal ruský vidiek a život roľníkov ako stelesnenia najlepších kvalít ruského národa. Posledné roky života sa niesli v znamení depresií a chorôb. Krátko pred smrťou začal prácu na obraze Odpustková nedeľa, ktorý však ostal nedokončený.
Vasilij Maximovič Maximov zomrel 18. novembra (1. decembra) 1911 vo veku šesťdesiatsedem rokov. V histórii ruského umenia zaujal čestné miesto ako znalec života jednoduchého ruského človeka.
Theonomos
Theonomos je v gréckej mytológii veľkňaz boha Apolóna Karneia a vládca Sikyónu.
Podľa historika Iulia Africana Theonomos vládol len jeden rok.
Ctibor Filčík
Ctibor Filčík (* 15. august 1920, Dolné Plachtince – † 21. november 1986, Bratislava) bol slovenský herec. Pochovaný je v obci Pôtor.
V mladosti prešiel mnohými zamestnaniami ako robotník, cestár, dozorca na colnom úrade v Bratislave ap. Aktívne sa zúčastnil SNP. V rozhlase ho objavil Andrej Bagar a ponúkol mu miesto v martinskom Slovenskom komornom divadle, kde pôsobil ako herec v rokoch 1944 – 1948. V roku 1948 sa vrátil do Bratislavy – dostal angažmán na Novej scéne, kde bol až do roku 1951. Od roku 1951 sa stal členom Činohry SND. V rokoch 1952 – 1956 bol externým pedagógom VŠMU.
Pre jeho umelecký rast mal veľký význam aj blízky vzťah s režisérkou Magdou Husákovou-Lokvencovou. Spolupracoval aj s režisérom Jozefom Budským. Pozvoľna ho začali obsadzovať do úloh, ktoré ukazovali zložité charaktery, často vyvrheľov spoločnosti, zvláštnych až démonických osobností. Okrem divadla, televízie (napr. v hre Prípad jasnovidca Hanussena) a filmu bol Filčík skvelý aj v rozhlase. Nezabudnuteľný je jeho Osmijanko, ktorým uspával celé generácie detí.
V roku 1963 dostal Cenu Československého rozhlasu. V roku 1967 dostal titul zaslúžilý umelec.
Longvilliers (Yvelines)
Longvilliers je francúzska obec, ktorá sa nachádza v departemente Yvelines, v regióne Île-de-France.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ekosystém
Nie je špecifikované, akú približnú veľkosť má mať ekosystém, a tak sa za ekosystém môže považovať hoci aj celá biosféra alebo naopak, napr. aj tráviaca sústava psa (vyskytujú sa tu rôzne baktérie, nálevníky, atď.…), mláka, ktorá sa z času na čas vytvorí po daždi, alebo aj celý oceán. Stanoviť hranice ekosystému je veľmi ťažké. Vo všeobecnosti sa stanovujú tam, kde sa vyskytuje veľa nespojitostí, ako napr. v typoch pôdy, povodiach alebo hĺbke vodných nádrží, či v distribúcií organizmov. Často sú ekosystémy hodnotené tak, ako často sa vyskytujú základné štruktúre prvky.
Ekosystémy, ktoré sa vyznačujú spoločnými znakmi, sa volajú bióm.
Ekosystém tvoria zložky:
Živé organizmy ekosystému tvoria podľa vzťahu k hmote 3 skupiny:
Podľa toho, či „účastníci“ potravinového reťazca využívajú živú alebo odumretú organickú hmotu (biomasu), rozoznávame dva typy potravinových reťazcov: pastevno-koristnícky a rozkladný potravinový reťazec. Oba typy na seba nadväzujú a uzatvárajú kolobeh látok v prírode.
Časť živých organizmov prirodzeným spôsobom odumiera a stáva sa mŕtvou biomasou. Tá je materiálom pre postupný rozklad a tvorí začiatok rozkladného potravného reťazca. Produkt primárnych rozkladačov je substrátom pre ďalšie rozkladače. Výsledok tohto dlhého procesu je premena pôvodnej biomasy späť na anorganickú hmotu, teda mineralizácia odumretej hmoty živých organizmov. Minerálne látky z pôdy odoberajú rastliny, ktoré sú primárnymi producentami organickej hmoty. To je uzatvorenie toku látok a energie v prírode.
Existuje aj tretí typ potravinového reťazca: parazitický. Ten spája rôzne skupiny cudzopasníkov. Parazitický cyklus môže začínať v ktorejkoľvek časti pastevno-koristníckeho reťazca. Existujú teda parazity rastlín, bylinožravcov, aj mäsožravcov.
Potravinová pyramída je grafické znázornenie obehu látok a energie v ekosystéme (producent – konzument I.stupňa-konzument II stupňa... reducent I. stupňa....) Za základnú funkciu ekosystému sa považujú kolobeh látok (tzv. biogeochemické cykly) a tok energie. Ďalšou dôležitou funkciou ekosystému je aj stabilizácia energetického, vodného režimu území, produkcia organických látok a iné. Energia môže do ekosystému vstupovať dvoma spôsobmi: Pre zvyšujúci sa počet ľudstva je dôležitá produkcia ekosystémov. Podľa klimatických pásem majú najväčšiu produkciu tropické lesné ekosystémy, najmenšiu ekosystémy púští.
Rozdelenie
Ekosystémy rozdeľujeme podľa miery ich ovplyvnenia človekom na: Prirodzené ekosystémy ďalej rozlišujeme na: Ekosystémy pozmenené ľudskou činnosťou delíme na:
Vývoj ekosystému
Ekosystém je dynamická sústava, to znamená, v čase podlieha zmenám. Tieto zmeny sa prejavujú v zložení a zastúpení biologických druhov zúčastňujúcich sa na tvorbe ekosystému. Na rozdiel od organizmu, ekosystém nemá schopnosť rozmnožovať sa. Preto nový ekosystém nevzniká samovoľne, ale vyvíja sa na podklade iného ekosystému.
Vývoj nového ekosystému možno rozdeliť do 3 etáp:
Vodný ekosystém
náhľad|Pobrežie [[more|mora, kde sa stretáva suchozemský a morský ekosystém]] Vodné ekosystémy sa delia na:
V lotickom ekosystéme je vyšší obsah kyslíka, doležitá úloha pobrežných porastov, značná odlišnosť podmienok na hornom, strednom a dolnom toku
Brakická voda: v ústí rieky (miešanie slanej a sladkej vody), živočíchy znášajú kolísanie salinity, veľký vplyv prílivu a odlivu, veľmi vysoká produktivita.
Suchozemský ekosystém
Suchozemský ekosystém je veľmi rôznorodý. Jeho biocenózy sa líšia podľa klimatickými a inými faktormi. Príklady suchozemských ekosystémov:
Národný park Jaú
Národný park Jaú je národný park v brazílskom štáte Amazonas. Je najväčšou chránenou lesnou rezerváciou v Južnej Amerike s rozlohou viac ako. Vstup do parku je zakázaný a obmedzený iba na výnimky udelené vládou.
Park je známy pre zachovaný tropický dažďový les v Amazonskom pralese. Park je domovom jaguárov, lamantínov, riečnych delfínov a obrovského množstva fauny a flóry.
Územie tvorí hustý les, sladkovodný močiar, záplavové oblasti a riečne kanály.
OZ Racing
right|thumb|Citroën C4 WRC s kolesami OZ Racing OZ Racing je talianska spoločnosť založená v roku 1971, ktorá vyrába motocyklové a automobilové kolesá, hlavne kolesá z ľahkých zliatin. Spoločnosť je výrobcom OEM dielov, a takisto aj aftermarketový predajca a prominentný dodávateľ pre motoršport. Firma OZ vyrába disky značiek OZ, MSW a najnovšie aj Sparco. Mnohí známi úpravcovia automobilov si nechávajú vyrábať disky vo fabrike OZ pod svojimi značkami.
Distribútorom diskov tohto výrobcu, známych svojou kvalitou a pevnosťou, je už od roku 1996 firma PRO RACING Ing. Vladimír Friedl z Bratislavy. Disky sú schválené pre použitie na Slovensku a oficiálne distribuované disky slovenským impotrérom je možné zapísať alternatívne rozmery do technického preukazu vozidla.
Follow the Leader
Follow the Leader je tretí štúdiový album od americkej nu metalovej skupiny Korn. Vyšiel 18. augusta 1998. Predalo sa ho až 9 miliónov kusov, čím sa stal najúspešnejším albumom skupiny. Na albume hosťuje mnoho muzikantov, napr. Ice Cube v piesni „Children of the Korn“, Fred Durst zo skupiny Limp Bizkit v piesni „All in the Family“, Slimkid3 v piesni „Cameltosis“ a Cheech Marin v skrytej piesni „Earache My Eye“.
Pieseň „It's On!“, označovaná ako prvá pieseň albumu, je v skutočnosti až trinásta, predchádzajúcich 12 piesní je bez hudby a spevu. Vysvetlenie poskytol spevák Jonathan Davis v interview pre britské vydanie časopisu Metal Hammer. Nepáčilo sa mu, že album bude končiť po trinástom songu, tak kapela zhotovila týchto 12 tichých nahrávok, pričom každá má presne 5 sekúnd. Druhé vysvetlenie je, že týchto dvanásť piesní predstavuje minútu ticha pre mladého fanúšika kapely Justina, ktorý zomrel na rakovinu. Tomuto fanúšikovi je venovaná aj jedna pieseň na albume, ktorá sa volá „Justin“.
K albumu boli natočené dva videoklipy k piesňam „Got the Life“ a „Freak On A Leash“, pričom skupina za druhý menovaný dostala cenu Grammy za najlepší hudobný videoklip.
Follow the Leader sa dočkalo veľmi priaznivých ohlasov od kritikov a bolo zaradené do knihy 1001 Albums You Must Hear Before You Die.
Beaudéduit
Beaudéduit je francúzska obec, ktorá sa nachádza v departemente Oise, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
HK Ružinov 99 Bratislava
HK Ružinov 99 Bratislava je slovenský hokejový klub. Vznikol v roku 1957.Pôsobil dlhé roky v 1. slovenskej národnej hokejovej lige. Od svojho založenia bola BEZ-ka základňou pre mnohých vynikajúcich hráčov ktorí neskôr zakotvili v Slovane. V roku 1996 sa premenoval na ŠHK Danubia 96 Bratislava a pôsobil v 1. hokejovej lige. V roku 1999 zmenil klub názov na HK Ružinov 99 Bratislava pod ktorým pôsobí dodnes. Pred sezónou 2009/10 oznámili predstavitelia klubu, že A-tím nebude kvôli finančnej situácii po istú dobu účinkovať v seniorských súťažiach a v prevádzke zostanú len mládežnícke kategórie.Najlepším hráčom sezóny 2019/20 bol útočník Filip Sivík
Recitatív
Recitatív (tal. recitativo = prednášajúc) je reč spojená so spevom. Spev je pri recitatíve redukovaný na minimum a prispôsobuje sa intonácii slov tak, aby reč čo najlepšie vynikala. Taktiež hlasová poloha býva blízka hovorenej reči. Recitatív sa dá kategorizovať, ako prechodná forma medzi prednesom a spevom. Býva pomerne monotónny a neobsahuje typické melódie a neobsahuje žiadne rytmické členenie.
Vyvinul sa ako súčasť hudobných diel, najmä opier, ale vyskytuje sa aj v kantátach a oratóriách. Pri vzniku opery bol typický tvz. suchý recitatív (secco), doprevádzaný čembalom, violou, alebo violončelom (prípadne organom pri oratóriách). Recitatív acompagnato je dobrevádzaný živšou hudbou, často celým orchestrom. ktorý bol typický najmä pre Händela a Mozarta
Amfigyes
Amfigyes alebo Amfigyés je v gréckej mytológii veľkňaz boha Apolóna Karneia a vládca Sikyónu.
Po vláde Zeuxippa, posledného kráľa Sikyónu, prevzali moc v krajine kňazi boha Apolóna Karneia. Šiestym panovníkom z ich radov bol Amfigyes, ktorý vládu nad Sikyónom prevzal po deväťročnej vláde kňaza Theonoma. Moc si udržal až dvanásť rokov a vládu potom po ňom prevzal Charidémos.
Príchod vychovávateľky do kupcovho domu
Príchod vychovávateľky do kupcovho domu (rus. Приезд гувернантки в купеческий дом) je názov obrazu ruského maliara Vasilija Grigorieviča Perova z roku 1866.
Perovove diela nastavovali nemilosrdné zrkadlo spoločenským pomerom súdobého Ruska. Cítiť v nich sociálno-spoločenské nálady a hlboký realizmus. K častým výrazovým prostriedkom jeho diel patrí satira. Kým napr. obraz Dedinská krížová procesia na Veľkú noc (1861) svojím výsmechom mieri do radov ruského duchovenstva, rozmerovo neveľké dielo Príchod vychovávateľky do kupcovho domu si berie na mušku svetskú sociálnu skupinu - kupectvo.
Námet a kompozícia
Aby vynikla satira, umelec zvolil kompozíciu založenú na jasnom rozlíšení dvoch hlavných skupín: rodiny kupca a mladého inteligentného no nesmelého dievčaťa. Prichádza na nové pôsobisko, stojí v prijímacom salóne a akoby bojazlivo vyťahuje z malej taštičky odporúčací list. Tučný kupec si dievča prezerá presne tak ako je zvyknutý obzerať si nový tovar. Z dverí za kupcom na príchodziu mladú ženu zvedavo hľadia kupcove deti a kupcova žena sa s nevôľou díva na guvernantku, v ktorej vidí iba zbytočnú príťaž v domácnosti. Z tvárí slúžok stojacich vo dverách do vedľajšej miestnosti sa zračí úškrn a pohŕdanie. Rozdielnosť charakterov postáv dotvára aj umelcovo farebné podanie obrazu. Kým na postave vychovávateľky je jasne zreteľný farebný súlad, interiér miestnosti a oblečenie postáv kupcovej rodiny kričí krikľavými farebným kontrastami.
Posledne spomenutým dielom umelec do sveta vykričal svoj hnev, nespokojnosť a protest proti surovým utláčateľom, ktorí stratili akúkoľvek ľudskosť a uznávali iba jedinú moc - moc peňazí. Tematika povyšovania mamonu nad ľudský cit dominovala aj v dielach iných autorov, ale Perovov Príchod vychovávateľky prevyšuje všetko, čo vytvorili maliari v tejto oblasti.
Obraz Príchod vychovávateľky do kupcovho domu spolu s ďalším významným dielom Trojka zabezpečili Perovovi uznanie a hodnosť akademika.
Zoznam ministrov národnej obrany Česko-Slovenska
Toto je zoznam ministrov národnej obrany Česko-Slovenska v rokoch 1918-1992:
The Legend of Zelda
The Legend of Zelda (ゼルダの伝説 Zeruda no Densetsu?) je videoherná séria fantasy adventúr vytvorená japonskými dizajnérmi hier: Šigerum Mijamotom, Takašim Tezukou a Eidžim Aonumou. Vyvíja a distribuuje ju spoločnosť Nintendo, je to jedna z ich najpopulárnejších sérií. Gameplay sa skladá z mixu akcie, adventúry a riešenia rébusov.
Séria sa sústreďuje hlavne na hlavnú hrateľnú postavu – Linka. Jeho úlohou väčšinou býva záchrana princeznej Zeldy a krajiny Hyrule pred diabolským Ganonom, hlavným antagonistom celej série. Príbeh zvyčajne obsahuje relikviu známu ako Triforce, ktorá vyzerá ako pyramída zložená z troch zlatých trojuholníkov. Postavy naprieč hrami nie sú rovnaké, ale ide o ich inkarnácie v rôznych svetoch a časových obdobiach (avšak existujú výnimky a niektoré hry na seba priamo nadväzujú).
Od vydania prvej hry predala séria The Legend of Zelda viac ako 67.93 miliónov kópií. Prvá hra The Legend of Zelda, vydaná pre konzolu Nintendo Entertainment System, je štvrtá najlepšie predávaná NES hra všetkých čias. Pre každú konzolu Nintenda, s výnimkou Virtual Boy, vyšla aspoň jedna hra z tejto série.
V roku 1989 vyšiel v Amerike animovaný seriál založený na hrách. Taktiež existujú manga adaptácie, ktoré sú oficiálne schválené Nintendom a vychádzajú v Japonsku od roku 1997.
Gameplay
The Legend of Zelda hry sú zmes rébusov, akcie, adventúry/súbojov, skúmania a plnenia úloh. Tieto elementy zostali nemenné počas celej sérii, no v každej novej hre sa vylepšili. Neskoršie hry zahrňujú aj stealth gameplay, kde sa hráč musí vyhýbať nepriateľom aby dokončil level, a tiež aj pretekárske elementy. Hráč môže prejsť celú hruť len s minimálnym prieskumom a splnenín vedľajších questov. Ale za prieskúmanie a vyriešenie hádaniek v skrytých oblastiach je potom odmenený nápomocnými vecami alebo zvýšením svojich schopností. Niektoré veci sa opakujú veľakrát počas série. Bomby, ktoré sa použijú ako zbraň a otvárajú zablokované či ukryté prechody. Bumerang, ktorý porazí alebo paralyzuje nepriateľov. Kľúče na otváranie dverí, magické meče, štíty, luky a šípy a veľa ďalších, ktoré sú však jedinečné v každej hre.
Hoci hry obsahujú veľa role-playing elementov (Zelda II je jediná zo série čo prezentovala systém skúseností – experience), skôr sa sústredia na štýl hack and slash bojov než na strategické súboje, ktorými je známa napríklad séria Final Fantasy. Tieto elementy stále vedú k diskusiám či Zelda hry majú patriť k akčným role-playing hrám, k žánru na ktorý mala séria silný vplyv. Každá hra v hlavnej Zelda sérii pozostáva z troch hlavných oblastí:
Hráčov život symbolizuje línia srdiečok, o ktoré prichádza pri zásahu nepriateľom, alebo nejakou inou nebezpečnou prekážkou. Srdiečka sa dajú doplniť rôznymi spôsobmi: zdvihnutím srdca, ktoré zanechajú porazení protivníci, vílami a jazierkami v špecifických lokáciach, a tiež aj použitím vecí, napríklad magickými elixírmi. Hry obsahujú "srdcové zásobníky" (heart containers) či "kúsok srdca" (piece of heart). Sú to odmeny za porazenie bossov a splnenie vedľajších úloh. "Srdcový zásobník" zvýši maximálny život hráča o jedno celé srdce a štyri kusy srdca (v hre Twilight Princess 5 kusov) tiež zvýšia život o jedno celé srdce. Po ich získaní tiež automaticky plne vyliečia hráča.
Hry boli priekopníkmi mnohých vecí, ktoré sa neskôr stali priemyselným štandardom. Originálna hra The Legend of Zelda bola prvá konzolová hra s funkciou uloženia (save) hry, čím umožnila hráčom prestať hrať a môcť pokračovať neskôr bez nutnosti opisovania heslových kódov. The Legend of Zelda: Ocarina of Time predstavila terčový systém, ktorý zjednodušil 3D súboj.
Hudba a zvuk
Séria hier The Legend of Zelda, je tak ako veľa ďalších hier od Nintenda známa aj svojou hudbou. Vďaka svojej práci v Nintendo sa skladateľ Kodži Kondo stal známym ako "jedna z najúžasnejších legiend v hudobnom priemysle videohier". Skomponoval veľa hudby pre sériu, aj keď posledná hra za ktorú bol záväzne zodpovedný, bol soundtrack k hre The Legend of Zelda: Ocarina of Time.